L'Ajuntament d'Alaquàs sol·licita al Servef i a la Conselleria d'Educació un total de vuit cursos de formació per a persones desocupades
22/09/2016

# L'Ajuntament d'Alaquàs sol·licita al Servef i a la Conselleria d'Educació un total de vuit cursos de formació per a persones desocupades

*   22/09/2016
*   [Imprimir](#)
*   Compartir
*    https://www.alaquas.org/documento.asp?id\_do=15771

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15771%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20sol%C2%B7licita%20al%20Servef%20i%20a%20la%20Conselleria%20d%27Educaci%C3%B3%20un%20total%20de%20vuit%20cursos%20de%20formaci%C3%B3%20per%20a%20persones%20desocupades)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15771/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15771/22092016clausura_talleres_ocupacio_Form_4.jpg)](https://www.alaquas.org/ficheros/documentos/2016/2/15771/22092016clausura_talleres_ocupacio_Form_10.jpg "<a href='https://www.alaquas.org/ficheros/documentos/2016/2/15771/22092016clausura_talleres_ocupacio_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs sol·licita al Servef i a la Conselleria d'Educació un total de vuit cursos de formació per a persones desocupades</a>")

L'aprovació dels cursos permetrà que un total de 30 veïns i veïnes siguen contractats durant 1 any per l'Ajuntament d'Alaquàs a través del Taller d'Ocupació "Alaquàs amb cura de la seua gent i el seu espai". Els programes donaran formació a més de 100 persones

L’Ajuntament d’Alaquàs, a través del Centre Municipal de Formació Francesc Ferrer Martí, ha sol·licitat al Servef i a la Conselleria d’Educació un total de 8 cursos de formació professional per a l’ocupació. La subvenció ascendeix a 834.000 euros i amb aquesta es podran posar en marxa diversos programes de formació per a persones en situació d’atur o persones que estant ocupades, vulguen millorar la seua formació professional.

Aquests cursos donaran formació a un total de 105 veïns i veïnes i permetran que l’Ajuntament d’Alaquàs puga contractar durant 1 any a través del Taller d’Ocupació “Alaquàs amb cura de la seua gent i el seu espai”, un total de 30 veïns i veïnes d’Alaquàs que a més de formar-se en l’especialitat per la qual s’interessen, tindran l’oportunitat de tindre un contracte laboral per a desenvolupar diferents obres municipals o prestar els seus serveis a l’Ajuntament.

Aquestes accions formatives formen part del Pla de Formació Professional per al Treball 2016/2017 desenvolupat per l’Ajuntament d’Alaquàs com una de les polítiques prioritàries pel que respecta a la formació i al treball. Més de 2000 veïns i veïnes s’han beneficiat en els últims anys dels 151 cursos de 30 perfils professionals diferents impartits al Centre de Formació per proporcionar una qualificació professional i facilitar l’entrada al mercat laboral.  

En total s’han demanat un total de vuit cursos. Pel que fa al Programa de Formació Professional per a l’Ocupació del Servef cal destacar el “Taller d’Ocupació, Alaquàs amb cura de la seua gent i el seu espai” a través del qual es contractaran un total de 30 veïns i veïnes. Es tracta d’un programa mixte de treball i formació que té com a objectiu el d’incrementar l’empleabilitat de les persones desocupades de més de 25 anys o més amb la finalitat de facilitar la seua inserció laboral, combinant la formació per al treball mitjançant la realització d’accions formatives amb la realització d’obres o prestació de serveis d’utilitat pública o interès social. En aquest cas s’han demanat les especialitats de: Muntatge i Manteniment d’Instal·lacions Elèctriques de Baixa Tensió; Atenció Sociosanitària a persones dependents en institucions socials; i Activitats auxiliars en vivers, jardins i centres de jardineria i Instal·lació i Manteniment de jardins i zones verdes.

Al Servef s’ha demanat també les especialitats de: Muntatge i manteniment d’Instal·lacions Solars Tèrmiques, Muntatge i Manteniment d’Instal·lacions Fotovoltaiques i Muntatge i Manteniment de Jardins i Zones Verdes. Aquestes accions formatives estan dirigides prioritàriament a persones en situació d’atur així com a persones ocupades i estan centrats en proporcionar la qualificació professional per tal de desenvolupar una ocupació adequada a les necessitats del mercat de treball i estimular la seua inserció laboral.

Pel que a la Conselleria d’Educació, l’Ajuntament ha sol·licitat un programa formatiu de qualificació bàsica amb dues especialitats: Activitats auxiliars en vivers, jardins i centres de jardineria i Operacions auxiliars de muntatge i instal·lacions electrotècniques i de telecomunicacions en edificis. Aquest programa està adaptat a les necessitats específiques de l’alumnat que haja abandonat l’ensenyament reglat sense haver aconseguit els objectius previstos en l’Educació Secundària Obligatòria o que presente necessitats educatives especials que hagen impedit la consecució d’aquests estudis secundaris.

L’Ajuntament d’Alaquàs habilitarà una secció específica en la pàgina web [www.alaquas.org](http://www.alaquas.org/) per informar del procés a seguir.